pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม หารือข้อราชการร่วมกับผู้แทน UNODC ประจำภูมิภาคเอเชียตะวันออกเฉียงใต้และแปซิฟิก
วันอังคารที่ 14 เมษายน 2563
ปลัดกระทรวงยุติธรรม หารือข้อราชการร่วมกับผู้แทน UNODC ประจําภูมิภาคเอเชียตะวันออกเฉียงใต้และแปซิฟิก
ปลัดกระทรวงยุติธรรม หารือข้อราชการร่วมกับผู้แทน UNODC ประจําภูมิภาคเอเชียตะวันออกเฉียงใต้และแปซิฟิก
ในวันอังคารที่ ๗ เมษายน ๒๕๖๓ เวลา ๑๔.๐๐ น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับ นายเจเรมี ดักลาส (Mr.Jeremy Douglas) ผู้แทนสํานักงานป้องกันยาเสพติด
และปราบปรามอาชญากรรมแห่งสหประชาชาติ (UNODC)
ประจําภูมิภาคเอเชียตะวันออกเฉียงใต้และแปซิฟิก
โดยมี นายวิทยา สุริยะวงค์ รองปลัดกระทรวงยุติธรรม
พร้อมด้วย ผู้บริหารกระทรวงยุติธรรม เข้าร่วมฯ
โอกาสนี้ได้หารือข้อราชการในประเด็นเกี่ยวกับสถานการณ์โรคระบาดไวรัสโคโรนา 2019 (COVID - 19)
การเตรียมความพร้อมในเรือนจํา และประเด็นปัญหาเกี่ยวกับยาเสพติด เป็นต้น
ทั้งนี้ กระทรวงยุติธรรม ได้มีนโยบายและมาตรการในการเตรียมความพร้อมรับมือดังกล่าว
พร้อมทั้งจะนําข้อเสนอแนะที่ได้รับจาก UNODC ไปหารือแนวทางการดําเนินงานต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม นักกีฬาพาราลิมปิกไทยทำลายสถิติคว้าเหรียญทองสูงสุดเป็นประวัติการณ์ ชี้รัฐพร้อมสนับสนุนเต็มที่ ขอเอกชนร่วมด้วย ตั้งเป้าพัฒนานักกีฬาดาวรุ่ง เพิ่มสวัสดิการสร้
วันจันทร์ที่ 31 ตุลาคม 2559
โฆษกรัฐบาลเผย นายกฯ ปลื้ม นักกีฬาพาราลิมปิกไทยทําลายสถิติคว้าเหรียญทองสูงสุดเป็นประวัติการณ์ ชี้รัฐพร้อมสนับสนุนเต็มที่ ขอเอกชนร่วมด้วย ตั้งเป้าพัฒนานักกีฬาดาวรุ่ง เพิ่มสวัสดิการสร้
โฆษกรัฐบาลเผย นายกฯ ปลื้ม นักกีฬาพาราลิมปิกไทยทําลายสถิติคว้าเหรียญทองสูงสุดเป็นประวัติการณ์ ชี้รัฐพร้อมสนับสนุนเต็มที่ ขอเอกชนร่วมด้วย ตั้งเป้าพัฒนานักกีฬาดาวรุ่ง เพิ่มสวัสดิการสร้างคุณภาพชีวิตที่ดี
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า การแข่งขันกีฬาพาราลิมปิก 2016 ตั้งแต่วันแรกจนถึงขณะนี้ ทัพนักกีฬาไทยทําผลงานได้อย่างยอดเยี่ยม โดยพลเอก ประยุทธ์ จันทร์โอชา นายกรัฐมนตรี รู้สึกปลื้มใจที่นักกีฬาสามารถทําลายสถิติคว้าเหรียญทองและเหรียญรางวัลอื่น ๆ ได้มากที่สุดเป็นประวัติการณ์
“จากที่ตั้งเป้าไว้เพียงแค่ 4 เหรียญทอง แต่ตอนนี้นักกีฬาทําได้แล้วถึง 6 เหรียญทอง 6 เหรียญเงิน 6 เหรียญทองแดง มากกว่าเมื่อปี 2000 ที่เคยทําได้ 5 เหรียญทอง 2 เหรียญเงิน 2 เหรียญทองแดง แม้การแข่งขันจะยังไม่จบก็ตาม แสดงให้เห็นว่า ทั้งตัวนักกีฬาและสมาคมกีฬามีพัฒนาการที่ดีขึ้นอย่างมาก
ท่านนายกฯ ย้ําว่า ผลงานของทัพนักกีฬาทําให้คนไทยมีความสุขและภาคภูมิใจ เช่นเดียวกับการแข่งขันกีฬาโอลิมปิกที่ผ่านมา โดยฝากข้อคิดด้วยว่า ไม่ว่าจํานวนเหรียญรางวัลจะมากหรือน้อยแค่ไหน ก็ไม่สําคัญเท่ากับความมุ่งมั่นทุ่มเท การมีน้ําใจนักกีฬา และการเอาชนะใจตนเอง ที่เป็นรางวัลให้กับทั้งนักกีฬาและผู้ชมทุกคน”
พลตรี สรรเสริญ กล่าวต่อว่า รัฐบาลมั่นใจว่าในอนาคตทัพนักกีฬาไทยจะทําผลงานได้ดีขึ้นยิ่งกว่านี้ โดยนายกรัฐมนตรีระบุว่า พร้อมให้การสนับสนุนอย่างเต็มที่ และขอเชิญชวนให้ภาคเอกชนเข้ามาร่วมกันส่งเสริมวงการกีฬาคนพิการไทยให้ก้าวหน้ามากขึ้น ซึ่งรัฐบาลตั้งเป้าหมายที่จะพัฒนานักกีฬาดาวรุ่งขึ้นมาทดแทนนักกีฬารุ่นพี่ที่ปัจจุบันนี้มีอายุมากแล้วหลายคน
“ท่านนายกฯ ยังให้ความสําคัญกับคุณภาพชีวิตของนักกีฬาและคนพิการทั่วไป โดยมีนโยบายที่จะเพิ่มสวัสดิการด้านต่าง ๆ และปรับปรุงสภาพแวดล้อมให้เอื้อต่อการดํารงชีวิต เพื่อเป็นขวัญกําลังใจให้แก่คนพิการทุกคน”
---------------------------------------------------
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินไปทรงเปิดอาคารพระราชทาน 22 โรงพยาบาลท่าสองยาง จ.ตาก
วันจันทร์ที่ 17 ธันวาคม 2561
สมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินไปทรงเปิดอาคารพระราชทาน 22 โรงพยาบาลท่าสองยาง จ.ตาก
วันนี้  (17 ธันวาคม 2561)  เวลา 10.35 น. สมเด็จพระเทพรัตนราชสุดา ฯ สยามบรมราชกุมารี  เสด็จพระราชดําเนินไปทรงเปิด “อาคารพระราชทาน 22” โรงพยาบาลท่าสองยาง ตําบลแม่ต้าน อําเภอท่าสองยาง จังหวัดตาก โดยมีนายแพทย์สุขุม กาญจนพิมาย ปลัดกระทรวงสาธารณสุข ข้าราชการ
วันนี้ (17 ธันวาคม 2561) เวลา 10.35 น. สมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินไปทรงเปิด “อาคารพระราชทาน 22” โรงพยาบาลท่าสองยาง ตําบลแม่ต้าน อําเภอท่าสองยาง จังหวัดตาก โดยมีนายแพทย์สุขุม กาญจนพิมาย ปลัดกระทรวงสาธารณสุข ข้าราชการ และประชาชน เฝ้ารับเสด็จฯ
นายแพทย์สุขุม กาญจนพิมาย ปลัดกระทรวงสาธารณสุข กราบบังคมทูลรายงานว่า โรงพยาบาลท่าสองยาง เป็นโรงพยาบาลชุมชนขนาด 60 เตียง ให้บริการรักษาพยาบาล ส่งเสริมสุขภาพ ป้องกันโรค และฟื้นฟูสุขภาพแก่ประชาชนในพื้นที่อําเภอท่าสองยาง และพื้นที่ชายแดนใกล้เคียง เริ่มเปิดบริการเมื่อวันที่ 20 พฤษภาคม 2528 เป็นโรงพยาบาลขนาด 10 เตียง เนื่องจากมีผู้รับบริการเป็นจํานวนมากและเพิ่มขึ้นทุกปี จึงได้ยกระดับเป็น30 เตียง และ 60 เตียง ในปัจจุบันดําเนินงานภายใต้วิสัยทัศน์ “โรงพยาบาลชายแดนแห่งความสุข” พัฒนาระบบบริการด้านสาธารณสุขชายแดนให้มีคุณภาพ เพื่อให้ประชาชนที่อยู่ในพื้นที่ชายแดน ทุรกันดารเข้าถึงบริการ
ที่ได้มาตรฐาน
สืบเนื่องเมื่อวันที่ 4 ธันวาคม 2558 สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนิน โรงพยาบาลท่าสองยาง ได้รับการถวายรายงานเรื่อง การก่อสร้างอาคารส่งเสริมสุขภาพและอเนกประสงค์ เพื่อใช้ในการจัดบริการการแพทย์แผนไทยและการแพทย์ทางเลือกเพื่อรองรับจํานวนผู้ป่วยที่เพิ่มมากขึ้น และเป็นสถานที่เก็บรวบรวม จัดแสดงภูมิปัญญาด้านการแพทย์ของประชาชนในพื้นที่ ที่มีความหลากหลายทางชาติพันธุ์ เพื่อเป็นแหล่งเรียนรู้และอนุรักษ์ภูมิปัญญาพื้นบ้านสมเด็จพระเทพรัตนราชสุดาฯสยามบรมราชกุมารี มีพระราชกระแสรับสั่งให้สร้างอาคารในที่ดินที่นายอุดร ตันติสุนทร บริจาคให้โรงพยาบาลและได้พระราชทานสนับสนุนงบประมาณก่อสร้าง อาคารส่งเสริมสุขภาพและเอนกประสงค์
ทั้งนี้ อาคารผู้ป่วยใน 2 ชั้น ได้รับพระมหากรุณาธิคุณจากสมเด็จพระเทพรัตนราชสุดา ฯ สยามบรมราชกุมารีพระราชทานชื่ออาคาร “อาคารพระราชทาน 22” เป็นอาคารคอนกรีต ขนาด 2 ชั้น ขนาดพื้นที่อาคารกว้าง 22 ยาว 33 เมตร บนพื้นที่ราชพัสดุ แปลงเลขที่ 589 ใช้แบบก่อสร้างอาคารส่งเสริมสุขภาพและเอนกประสงค์ แบบเลขที่ 9638 ของกองแบบแผน กระทรวงสาธารณสุข ใช้งบประมาณการก่อสร้างรวมค่าโครงสร้างกันแผ่นดินไหวแล้ว 20,243,971 บาท (ยี่สิบล้านสองแสนสี่หมื่นสามพันเก้าร้อยเจ็ดสิบเอ็ดบาทถ้วน) โดยชั้นที่ 1 เป็นคลินิกแพทย์แผนไทยและแพทย์ทางเลือก ห้องอบสมุนไพร นวดแผนไทย วารีบําบัด และห้องจัดแสดงภูมิปัญญาด้านการแพทย์ของประชาชนในพื้นที่ และชั้นที่ 2 เป็นคลินิกกายภาพบําบัด ห้องแสดงนิทรรศการพระราชกรณียกิจฯ สมเด็จพระเทพรัตนราชสุดา สยามบรมราชกุมารี
********************************** 17 ธันวาคม 2561
***********************************************
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 13/2559
วันศุกร์ที่ 16 ธันวาคม 2559
รอง ลธน.ม.เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 13/2559
ประเมินผลการจัดงาน “คลังพัฒนาชาติ ตลาดคลองผดุงสร้างชีวิต เสริมสร้างเศรษฐกิจมั่นคง” จัดโดยกระทรวงการคลัง ระหว่างวันที่ 1 - 23 ธันวาคม 2559 ระหว่างเวลา 10.00 - 19.00 น. โดยเปิดทุกวันไม่เว้นวันหยุดราชการหรือวันนักขัตฤกษ์
วันนี้ (16 ธันวาคม 2559) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองเป็นประธานการประชุมคณะกรรมการดําเนินโครงการตลาดคลองผดุงเกษม ครั้งที่ 13/2559
ที่ประชุมได้รับทราบการประเมินผลการจัดงาน ตลาดคลองผดุงกรุงเกษมข้างทําเนียบรัฐบาลภายใต้แนวคิด “คลังพัฒนาชาติ ตลาดคลองผดุงสร้างชีวิต เสริมสร้างเศรษฐกิจมั่นคง” จัดโดยกระทรวงการคลัง ด้วยความร่วมมือของสํานักเลขาธิการนายกรัฐมนตรี ระหว่างวันที่ 1 - 23 ธันวาคม 2559 เวลา 10.00 - 19.00 น. โดยเปิดทุกวันไม่เว้นวันหยุดราชการหรือวันนักขัตฤกษ์ ทั้งนี้ ณ วันที่ 16 ธันวาคม 2559 มีรายได้กระจายชุมชนกว่า 200 ล้านบาท จึงขอเชิญชวนประชาชนมา ชม ชิม ช้อป สินค้าราคาย่อมเยาได้จนกระทั่งถึง วันที่ 23 ธันวาคม 2559
นอกจากนี้ ที่ประชุมได้พิจารณาและมีมติเห็นชอบมอบหมายให้กระทรวงวิทยาศาสตร์และเทคโนโลยีจัดงานตลาดคลองผดุงกรุงเกษมข้างทําเนียบรัฐบาล ภายใต้แนวคิด “ตลาดนัดวิถีวิทย์ 2560” โดยจัดขึ้นระหว่างวันที่ 9 – 29 มกราคม 2560 ซึ่งมีรายละเอียดโดยสรุปคือ
กิจกรรมภายในงานได้แบ่งออกเป็น 3 แนวทาง ได้แก่
- วิถีวิทย์สร้างความสุข ซึ่งได้น้อมนําพระอัจริยภาพทางด้านดนตรีในพระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งทรงพระราชนิพนธ์ไว้ ทั้งหมด 48 บทเพลง มาถ่ายทอดให้ประชาชนได้รับรู้ถึงพระอัจริยภาพด้านดนตรีของพระองค์
- วิถีวิทย์สร้างความรู้ โดยเชิญเจ้าหน้าที่ของหน่วยงานต่าง ๆ ในสังกัดกระทรวงวิทยาศาสตร์ฯ และหน่วยงานเครือข่ายของกระทรวงวิทยาศาสตร์ฯ ถ่ายทอดเรื่องราวเกี่ยวกับ วิทยาศาสตร์ เทคโนโลยี และนวัตกรรม
- วิถีวิทย์โอกาสดีนาทีทอง โดยนําสินค้าจากผู้ประกอบการที่มาจําหน่ายภายในงาน มาจัดโปรโมชั่นราคาพิเศษ พร้อมจัดพื้นที่สําหรับสินค้าจากร้านประชารัฐมาจําหน่ายในราคาประหยัดอีกด้วย
ทั้งนี้ ภายในงานยังมีการอบรมอาชีพ 20 หลักสูตรแก่ประชาชนฟรี เช่น อบรมการทําสบู่ธรรมชาติ สลัดผักปูอัดรักสุขภาพ ขนมเค้กสีสัน เทียนหอมลายดอกไม้ ขนมหวานคอนเฟล็ค ผ้าถักใส่ของ เป็นต้น อีกทั้งยังมีการนําผลิตภัณฑ์และนวัตกรรมได้แก่ เครื่องหมักปุ๋ยชีวภาพ เครื่องกลเติมอากาศ แบบกังหันน้ําโดยใช้พลังงานแสงอาทิตย์ เรือดูดตะกอนเลน และเครื่องอบปลามาจัดแสดงอีกด้วย
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มว. จับมือประเทศยักษ์ใหญ่ทั่วโลก วิจัยจีโนมิกส์ พัฒนาวิธีการตรวจ COVID -19 ที่รวดเร็ว ถูกต้อง แม่นยำสูง [กระทรวงการอุดมศึกษา วิทยาศาสตร์ วิจัยและนวัตกรรม]
วันศุกร์ที่ 10 เมษายน 2563
มว. จับมือประเทศยักษ์ใหญ่ทั่วโลก วิจัยจีโนมิกส์ พัฒนาวิธีการตรวจ COVID -19 ที่รวดเร็ว ถูกต้อง แม่นยําสูง [กระทรวงการอุดมศึกษา วิทยาศาสตร์ วิจัยและนวัตกรรม]
มว. จับมือประเทศยักษ์ใหญ่ทั่วโลก วิจัยจีโนมิกส์ พัฒนาวิธีการตรวจ COVID -19 ที่รวดเร็ว ถูกต้อง แม่นยําสูง
เนื่องจากสถานการณ์การระบาดของ COVID-19 ซึ่งทางองค์การอนามัยโลก (WHO) ประกาศให้เป็นภาวะโรคระบาดรุนแรง (Pandemic) ทั่วโลก ดังนั้นนักวิจัยในกลุ่ม Bio Analysis จากประเทศชั้นนําจึงได้ร่วมมือศึกษาวิจัยในระดับจีโนมิกส์ (Genomics) เพื่อวางแผนพัฒนาวิธีการตรวจ SARS-CoV-2 RNA หรือ การตรวจ Covid-19 โดยวิธีเปรียบเทียบผลการวัด เพื่อให้ได้วิธีการตรวจวัดที่รวดเร็ว ถูกต้อง และแม่นยําสูง และนําไปสู่การผลิตวัสดุอ้างอิงรับรองมาตรฐาน (Certified Reference Material) ซึ่งมีความจําเป็นอย่างมากสําหรับห้องปฏิบัติการทางการแพทย์ทั่วโลกที่ใช้ในการตรวจวัด COVID-19 ด้วยเทคนิค PCR โดยมีนักวิจัยจากสถาบันมาตรวิทยาทั้งหมด 15 ประเทศจากทั่วโลก รวมถึงสถาบันมาตรวิทยาแห่งชาติ (มว.) ประเทศไทย เข้าร่วมเปรียบเทียบผลการวัดระหว่างประเทศดังกล่าว ด้วยเทคนิค digital PCR (Polymerase Chain Reaction) หรือ qPCR ในครั้งนี้ด้วย
รัฐบาลไทย-ข่าวทำเนียบรัฐบาล- บรรษัทตลาดรองสินเชื่อที่อยู่อาศัยช่วยน้ำท่วมใต้
วันศุกร์ที่ 13 มกราคม 2560
บรรษัทตลาดรองสินเชื่อที่อยู่อาศัยช่วยน้ําท่วมใต้
บตท.ให้ความช่วยเหลือเพื่อร่วมบริจาคข้าวสาร อาหารแห้ง และสิ่งของจําเป็นในการอุปโภค บริโภค  รวมทั้งพนักงาน บตท. ต่างร่วมสมทบช่วยเหลือด้วย  ภายใต้โครงการ "อสมท.ช่วยผู้ประสบภัย สานใจประชารัฐ"
รัฐบาลไทย-ข่าวทำเนียบรัฐบาล-ธอส. ชวนดาวน์โหลด Mobile Application : GHB ALL พร้อมกัน 1 พ.ย.นี้
วันศุกร์ที่ 26 ตุลาคม 2561
ธอส. ชวนดาวน์โหลด Mobile Application : GHB ALL พร้อมกัน 1 พ.ย.นี้
ธนาคารอาคารสงเคราะห์ (ธอส.) เดินหน้าสู่การเป็น Dynamic Moving Bank เชิญชวนลูกค้าประชาชนดาวน์โหลด Mobile Application : GHB ALL แอปพลิเคชันเดียวที่ครบ จบ กําจัดคําว่าเสียเวลา
ธนาคารอาคารสงเคราะห์ (ธอส.) เดินหน้าสู่การเป็น Dynamic Moving Bank เชิญชวนลูกค้าประชาชนดาวน์โหลด Mobile Application : GHB ALL แอปพลิเคชันเดียวที่ครบ จบ กําจัดคําว่าเสียเวลา เพราะรวมทุกบริการของ ธอส. ไว้ในมือคุณ ซึ่งแอปพลิเคชันถูกออกแบบมาให้ใช้งานง่าย และไม่ซับซ้อน โดยในเฟสแรก GHB ALL สามารถให้บริการลูกค้าได้ 5 บริการ ประกอบด้วย 1.ชําระเงินกู้โดยหักบัญชี ธอส. และสร้าง QR Code เพื่อชําระเงินกู้ด้วย Mobile Application ธนาคารต่าง ๆ 2.ตรวจสอบสถานะสินเชื่อ 3.ด้านเงินฝาก (เช็คยอด/ดู statement) 4.โอนเงินภายในและต่างธนาคาร และ 5.สมัครและโอนเงินผ่าน PromptPay จากนั้นจะพัฒนาให้สามารถบริการได้อย่างเต็มรูปแบบภายในปี 2561 โดยสามารถดู Statement ทํา Pre Approve ยื่นกู้ ติดต่อสื่อสารกับเจ้าหน้าที่ตลอด 24 ชั่วโมง นัดหมายการเข้าประเมินราคา แจ้งผลการพิจารณาสินเชื่อ นัดวันลงนามเอกสารสําคัญและทํานิติกรรม แจ้งเตือนชําระหนี้ แสดงความประสงค์กู้เพิ่ม และชําระค่าสาธารณูปโภคต่าง ๆ ได้ และจะพร้อมให้ประชาชนได้ดาวน์โหลดบนสมาร์ทโฟนทั้งระบบ iOS และ Android ตั้งแต่วันที่ 1 พฤศจิกายน 2561 เป็นต้นไป ทั้งนี้ ธนาคารตั้งเป้าหมายว่าภายในเดือนมกราคม 2562 จะมีจํานวนธุรกรรมชําระหนี้เงินกู้ผ่าน GHB ALL จํานวน 500,000 ธุรกรรม และเพิ่มเป็น 80% ของธุรกรรมทั้งหมดภายในปี 2562 สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-สธ. ยืนยันไม่พบผู้ติดเชื้อรายใหม่ในจ.ระยอง
วันพุธที่ 15 กรกฎาคม 2563
สธ. ยืนยันไม่พบผู้ติดเชื้อรายใหม่ในจ.ระยอง
กระทรวงสาธารณสุข ยืนยันยังไม่พบผู้ติดเชื้อรายใหม่ในจังหวัดระยองจากกรณีกัปตันและลูกเรือทหารอียิปต์ เผยผลตรวจไม่พบเชื้อโควิด 19 ในกลุ่มผู้สัมผัสทั้งกลุ่มเสี่ยงสูง 11 คน และเสี่ยงต่ํา 6 คน ให้หยุดงานกักตัว 14 วัน
กระทรวงสาธารณสุข ยืนยันยังไม่พบผู้ติดเชื้อรายใหม่ในจังหวัดระยองจากกรณีกัปตันและลูกเรือทหารอียิปต์ เผยผลตรวจไม่พบเชื้อโควิด 19 ในกลุ่มผู้สัมผัสทั้งกลุ่มเสี่ยงสูง 11 คน และเสี่ยงต่ํา 6 คน ให้หยุดงานกักตัว 14 วัน สําหรับกลุ่มผู้สัมผัสอื่นๆ รถตรวจโรคติดเชื้อชีวนิรภัยพระราชทานตรวจเชื้อไปแล้ว 1,336 ราย ทราบผลแล้ว 416 รายไม่พบผู้ติดเชื้อ และจะให้บริการในจังหวัดระยอง 14 วัน
วันนี้ (15 กรกฎาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พร้อมด้วย นายแพทย์เอนก มุ่งอ้อมกลาง ผู้อํานวยสถาบันป้องกันควบคุมโรคเขตเมือง ให้สัมภาษณ์ว่า รัฐบาลให้ความสําคัญกรณีกัปตันและลูกเรือทหารอียิปต์เดินทางเข้าราชอาณาจักรไทย 31 คน และตรวจพบว่าติดเชื้อไวรัสโคโรนา 2019 (โควิด 19) 1 ราย โดยนายกรัฐมนตรี และรองนายกรัฐมนตรีและรัฐมนตรีว่าการกระทรวงสาธารณสุข มีความห่วงใย ได้ให้กระทรวงสาธารณสุขส่งทีมสอบสวนโรคเคลื่อนที่เร็ว ลงควบคุมป้องกันโรคสถานที่ที่มีการเดินทางของทหารดังกล่าว และยกระดับบูรณาการจัดการทุกจุด ได้ติดตามผู้สัมผัสใกล้ชิดเสี่ยงสูง 11 คนครบถ้วน ผลตรวจทุกคนไม่พบเชื้อ โดยเป็นพนักงานขับรถ 4 คน, ผู้จัดการโรงแรม/พนักงานขาย 3 คน และแม่บ้านทําความสะอาดชั้น 7 และ 8 จํานวน 4 คน แยกกักตัวที่ Local Quarantine อ.บ้านค่าย จ.ระยอง 14 วัน ส่วนผู้สัมผัสเสี่ยงต่ํา 6 คน ซึ่งเป็นพนักงานโรงแรม 2 คน และเจ้าหน้าที่ทีมเก็บตัวอย่าง 4 คน ผลตรวจไม่พบเชื้อ ให้หยุดงานกักตัวที่บ้าน 14 วันเช่นกัน และพบกลุ่มเสี่ยงเพิ่มอีก 1 คน เป็นคนขับรถแท็กซี่ ซึ่งผู้ติดเชื้อไม่ได้โดยสารไปด้วย แต่สอบสวนโรคพบว่ามีการพูดคุยกับผู้ติดเชื้อประมาณ 5 นาที อยู่ระหว่างรอผลตรวจทางห้องปฏิบัติการ
ส่วนประชาชนที่มารับบริการตรวจที่รถตรวจโรคติดเชื้อชีวนิรภัยพระราชทาน จํานวน 3 คัน ตรวจแล้วจํานวน 1,336 ราย ข้อมูล ณ เวลา 16.00 น. ทราบผลแล้ว 416 รายไม่พบผู้ติดเชื้อ และจะทยอยแจ้งผลให้ทราบ โดยจะให้บริการในจังหวัดระยองเป็นเวลา 14 วัน สําหรับผู้ที่อยู่ในห้างแหลมทอง ช่วงเวลา 11.00 – 15.00 น. และเดินทางออกจากจังหวัดระยองไปแล้ว หากรู้สึกกังวลสามารถไปปรึกษาแพทย์เพื่อตรวจทางปฏิบัติการได้ที่โรงพยาบาลของกระทรวงสาธารณสุขใกล้บ้าน อย่างไรก็ตาม หากประชาชนสวมหน้ากากอนามัย/หน้ากากผ้าทุกคน จะมีโอกาสติดเชื้อน้อย ส่วนข่าวลือว่ามีคนในจังหวัดระยองติดเชื้อนั้น ขอยืนยันว่าไม่เป็นความจริง
สําหรับผลตรวจการค้นหาผู้ติดเชื้อในคอนโด เดอะวันเอ็ก กทม. 267 คน ผลการตรวจ 144 คน ไม่พบผู้ติดเชื้อ และจะทยอยแจ้งผลให้ทราบเป็นระยะ
************************************* 15 กรกฎาคม 2563
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่ช่วยเหลือประชาชนที่เป็นผู้ตกหล่นไม่มีทะเบียนราษฎร ณ จังหวัดขอนแก่น
วันศุกร์ที่ 18 มกราคม 2562
กระทรวงยุติธรรม ลงพื้นที่ช่วยเหลือประชาชนที่เป็นผู้ตกหล่นไม่มีทะเบียนราษฎร ณ จังหวัดขอนแก่น
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการส่งเสริมสิทธิบุคคลไร้สถานะและตกหล่นให้มีสิทธิเข้าถึงบริการของรัฐ จัดทําบัตรประชาชนด้วยการตรวจพิสูจน์สารพันธุกรรม (DNA)
ในวันพฤหัสบดีที่ ๑๗ มกราคม ๒๕๖๒ เวลา ๑๓.๐๐ น. ณ ห้องประชุมแก่นเมือง ศาลากลางจังหวัดขอนแก่น ชั้น ๑ อําเภอเมือง จังหวัดขอนแก่น พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการส่งเสริมสิทธิบุคคลไร้สถานะและตกหล่นให้มีสิทธิเข้าถึงบริการของรัฐ จัดทําบัตรประชาชนด้วยการตรวจพิสูจน์สารพันธุกรรม (DNA) เพื่อใช้สิทธิในสถานะบุคคลตามกฎหมาย (Rights to Legal Personality) ประจําปี ๒๕๖๒ โดยมีนายสมณ์ พรหมรส อธิบดีกรมคุ้มครองสิทธิและเสรีภาพ พ.ต.ท.วรรณพงษ์ คชรักษ์ ผู้อํานวยการสถาบันนิติวิทยาศาสตร์ พร้อมด้วยผู้บริหารกระทรวงยุติธรรม นายสมศักดิ์ จังตระกูล ผู้ว่าราชการจังหวัดขอนแก่น หัวหน้าส่วนราชการในจังหวัดขอนแก่น และประชาชนที่เป็นผู้ตกหล่นไม่มีทะเบียนราษฎร จาก ๘ จังหวัด ได้แก่ นครราชสีมา เลย ฉะเชิงเทรา สกลนคร ชัยภูมิ หนองบัวลําภู อุบลราชธานี และอํานาจเจริญ จํานวนทั้งสิ้น ๒๕๕ คน เข้าร่วมฯ เพื่อร่วมแก้ไขสถานะและสิทธิของคนไทยที่ตกหล่นทางทะเบียนราษฎร ช่วยเหลือคนไทยที่ยังไม่มีชื่อ รายการบุคคลในทะเบียนบ้าน (ทร.๑๔) และขาดพยานหลักฐานสําคัญที่จะพิสูจน์สถานะบุคคลและสัญชาติ ให้มีหลักฐานในการขอแจ้งเกิดเกินกําหนดหรือขอเพิ่มชื่อทะเบียนบ้าน โดยได้มอบเงินช่วยเหลือเยียวยาตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ จํานวน ๔ ราย เป็นเงินจํานวน ๓๗๖,๘๐๘ บาท และเงินทุนประกอบอาชีพ “คืนคนดีสู่สังคม” ของกรมราชทัณฑ์ จํานวน ๕ ทุน เป็นเงินจํานวน ๑๔๕,๐๐๐ บาท
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรม ได้ให้ความสําคัญเป็นอย่างมากในการดําเนินงานตามนโยบายของรัฐบาล เพื่อลดความเหลื่อมล้ําทางสังคมให้กับผู้ด้อยโอกาส และผู้ยากไร้ให้ได้รับสิทธิที่พึงมีพึงได้ อันจะนําไปสู่โอกาสในการเข้าถึงสิทธิขั้นพื้นฐานด้านอื่นๆ ของหน่วยงานของรัฐ เช่น ค่ารักษาพยาบาลเมื่อยามเจ็บป่วย เงินค่าครองชีพสําหรับผู้สูงอายุ การได้รับสวัสดิการอื่นๆ จากรัฐ หรือรวมทั้งมีสิทธิที่จะเลือกตั้งในฐานะคนไทยได้อย่างเสมอภาคเท่าเทียมกัน การจัดโครงการในวันนี้ ถือเป็นการบูรณาการร่วมกันของกระทรวงมหาดไทย กระทรวงยุติธรรม และส่วนราชการต่าง ๆ ตลอดจนภาคประชาชน อาสาสมัครยุติธรรมชุมชน อาสาสมัครคุ้มครองสิทธิและเสรีภาพ ที่จะช่วยเหลือพี่น้องประชาชนที่ยังเป็นบุคคลไร้สถานะและตกหล่นในทะเบียนราษฎร ให้มีสิทธิเข้าถึงการบริการของรัฐ ให้จัดทําบัตรประจําตัวประชาชนได้ อันจะเป็นแบบอย่างในการนําไปประสานเชื่อมต่อการช่วยเหลือแก้ปัญหาในพื้นที่ได้อย่างบูรณาการ นอกจากนี้ คณะกรรมการพัฒนาการบริหารงานยุติธรรมระดับจังหวัด (กพยจ.) และหน่วยงานสังกัดกระทรวงยุติธรรมในจังหวัดจะได้ร่วมกับศูนย์ยุติธรรมชุมชนในพื้นที่ดําเนินการขับเคลื่อนการสร้างการรับรู้ภารกิจของหน่วยงานของรัฐที่สําคัญและจําเป็นไปยังประชาชนที่ขาดโอกาสได้เข้าถึงสิทธิและหน้าที่ของตนต่อไป
รัฐบาลไทย-ข่าวทำเนียบรัฐบาล-พม. กำชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ขอนแก่น และพิษณุโลก
วันพุธที่ 21 มีนาคม 2561
พม. กําชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ขอนแก่น และพิษณุโลก
พม. กําชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ขอนแก่น และพิษณุโลก
วันนี้ (21 มี.ค. 61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รักษาการแทนปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 50/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีหญิงรายหนึ่งต้องรับภาระเพียงลําพังเลี้ยงดูอีก 3 ชีวิต ทั้งลูกสาวฝาแฝด 2 คน วัย 27 ปี ที่ป่วยพิการทางสมองตั้งแต่กําเนิด แขน-ขาลีบ และคดงอผิดรูป นอนป่วยติดเตียง ช่วยเหลือตัวเองไม่ได้ และแม่แก่ชรา มีรายได้จากการทํางานรับจ้างเพียงวันละ 50 บาท ครอบครัวมีฐานะยากจน รายได้ไม่เพียงพอค่าใช้จ่าย ที่จังหวัดขอนแก่น และกรณีหญิงรายหนึ่ง ป่วยเป็นโรคหัวใจโตและความดันสูง แต่ต้องรับภาระเพียงลําพังเลี้ยงดูอีก 2 ชีวิต ทั้งน้องชาย วัย 32 ปี ที่พิการแขน-ขาลีบ และกระดูกคดงอผิดรูป ร่างกายผอมซูบ มีอาการชักเกร็งตลอดเวลาและช่วยเหลือตัวเองไม่ได้ และหลานสาววัย 6 ขวบ ครอบครัวมีฐานะยากจน อาศัยขอข้าววัดกินประทังชีวิต ที่จังหวัดพิษณุโลก นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ขอนแก่น และ พมจ.พิษณุโลก พร้อมทีม One Home ทั้ง 2 จังหวัด เร่งลงพื้นที่ตรวจสอบข้อเท็จจริงและประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการ และเด็กของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์ทางการศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาล อาการป่วยของผู้ที่ป่วยอย่างใกล้ชิด และการศึกษาของเด็กหญิงวัย 6 ขวบ อย่างต่อเนื่องในระยะยาว พร้อมให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมาย ตามความเหมาะสม รวมถึง การส่งเสริมการประกอบอาชีพ แก่ครอบครัว เพื่อสร้างรายได้ที่เพียงพอและมั่นคงในระยะยาวต่อไป
สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ 1) กรณีเด็กหญิงวัย 12 ปี ทํางานรับจ้างเก็บน้ํายางพารา หารายได้เลี้ยงดูน้องชายอีก 3 คน ที่ จ.นครศรีธรรมราช นั้น ทางทีม One Home ได้ลงพื้นที่เยี่ยมบ้าน พร้อมหารือกับเจ้าหน้าที่ อบต. ผู้ใหญ่บ้าน และญาติ เรื่องความปลอดภัย ของเด็กทั้ง 3 คน โดยทางญาติจะช่วยดูแลในระหว่างติดตามหามารดาของเด็ก และได้ประสานกับทางโรงเรียน เรื่องขอความอนุเคราะห์การลดหย่อนค่าเทอม และ 2) กรณีสองสามี-ภรรยา ทําโทษเด็กชาย 2 คน ที่ขโมยเงิน 200 บาท โดยการจับขึงพืดมัดกับต้นไม้ และใช้ไม้เรียวตีตามร่างกาย ที่ จ.ชลบุรี นั้น ทางทีม One Home ได้ลงพื้นที่ตรวจสอบข้อเท็จจริง และพาเด็กเข้าแจ้งความดําเนินคดี พร้อมตรวจร่างกายที่โรงพยาบาล และได้รับตัวเด็กทั้ง 2 คน เข้ามาอยู่ในความดูแลของบ้านพักเด็กและครอบครัวจังหวัดชลบุรี เพื่อคุ้มครองสวัสดิภาพและเยียวยาฟื้นฟูสภาพจิตใจและดําเนินการตามกระบวนการทางสังคมสงเคราะห์ในการส่งต่อหรือส่งคืนสู่ครอบครัวต่อไป
รัฐบาลไทย-ข่าวทำเนียบรัฐบาล-กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ  สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
วันพฤหัสบดีที่ 30 เมษายน 2563
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ  สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ [กระทรวงคมนาคม]
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ
กรมการขนส่งทางบก แนะ!!! ปรับเปลี่ยนวิถีชีวิตเลี่ยงโควิด-19 เดินทางด้วยรถโดยสารสาธารณะ
สวมหน้ากากอนามัยหรือหน้ากากผ้าทุกครั้งตลอดการเดินทางทั้งผู้โดยสารและผู้ขับรถ
สําหรับรถโดยสารประจําทาง
คนขับ
- สวมหน้ากากอนามัยหรือหน้ากากผ้าระหว่างให้บริการ
- คนขับที่ป่วย มีอาการไข้ ไอ จาม ห้ามขับรถเด็ดขาด ควรกักตัวที่บ้าน เพื่อสังเกตอาการ
- ผู้ขับรถสามารถ ปฏิเสธผู้โดยสารที่ไม่สวมหน้ากากได้
ตัวรถ
- จัดที่นั่ง หรือเว้นระยะยืน อย่างน้อย 1-2 เมตร ตาม Social Distancing
- จัดให้มี เจล แอลกอฮอล์ ประจํารถ ให้ทําความสะอาดรถทุกครั้งทั้งก่อนและหลัง
- เมื่อหยุดขับรถ ให้เปิดประตูหน้าต่าง เพื่อระบาบอากาศภายในรถ
ผู้โดยสาร
- สวมหน้ากากตลอดเวลาระหว่างเดินทาง
- นั่งหรือยืนห่างกันอย่างน้อง 1-2 เมตร
- ล่างมือด้วยแอลกอฮอล์เจลบ่อยๆ
- ขอความร่วมมือในการงดคุยโทรศัพท์
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เปิดศูนย์ ITC พร้อมเยี่ยมชมศูนย์ ITC  และศูนย์ SME Support &Rescue Center
วันจันทร์ที่ 25 ธันวาคม 2560
รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เปิดศูนย์ ITC พร้อมเยี่ยมชมศูนย์ ITC  และศูนย์ SME Support &Rescue Center
รัฐมนตรีช่วย ก.อุตฯ และคณะผู้บริหารกระทรวงอุตสาหกรรม เปิดศูนย์ ITC พร้อมเยี่ยมชมศูนย์ ITC  และศูนย์ SME Support &Rescue Center  ตั้งอยู่ภายในศูนย์ส่งเสริมอุตสาหกรรมภาคที่ 2 จังหวัดพิษณุโลก
วันนี้ (25 ธันวาคม 2560) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมคณะผู้บริหารกระทรวงอุตสาหกรรม ประกอบด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม เป็นประธานเปิดศูนย์ ITC พร้อมเยี่ยมชมงานบริการศูนย์ ITC และศูนย์ SME Support &Rescue Center
ศูนย์ ITC ตั้งอยู่ภายในศูนย์ส่งเสริมอุตสาหกรรมภาคที่ 2 จังหวัดพิษณุโลก โดยได้เริ่มเปิดให้บริการด้านการออกแบบผลิตภัณฑ์และบรรจุภัณฑ์ครบวงจร บริการเครื่องมืออุปกรณ์เพื่อผลิตสินค้าต้นแบบ มีที่ปรึกษาจากสถาบันการศึกษาในพื้นที่ ซึ่งมีผลงานวิจัยและองค์ความรู้ด้านอุตสาหกรรมเกษตรแปรรูป และมีเครื่องจักรกลางไว้บริการ เช่น เครื่องคอมพิวเตอร์สําหรับงานออกแบบพร้อมซอฟแวร์ เครื่องพิมพ์สามมิติ เครื่องเจาะผิวชิ้นงานด้วยเลเซอร์ เครื่องตัดต้นแบบบรรจุภัณฑ์ เครื่องพิมพ์สติ๊กเกอร์/ไวนิลระบบอิงค์เจ็ท และเครื่องมือและอุปกรณ์สําหรับโรงงานต้นแบบ
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำ ก.อุตฯ ลงพื้นที่เยี่ยมชมบริษัท อาร์เอสทีโรโบติกส์ จำกัด จ.อุบลราชธานี
วันจันทร์ที่ 23 กรกฎาคม 2561
ผู้ช่วยรัฐมนตรีประจํา ก.อุตฯ ลงพื้นที่เยี่ยมชมบริษัท อาร์เอสทีโรโบติกส์ จํากัด จ.อุบลราชธานี
ผู้ช่วยรัฐมนตรีประจํา ก.อุตฯ ลงพื้นที่เยี่ยมชมบริษัท อาร์เอสทีโรโบติกส์ จํากัด จ.อุบลราชธานี
วันนี้ (23 กรกฎาคม 2561) นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม ลงพื้นที่เยี่ยมชม บริษัท อาร์เอสทีโรโบติกส์ จํากัด อ.เมือง จ.อุบลราชธานี ซึ่งเป็นบริษัทผู้ผลิตหุ่นยนต์และเครื่องจักรกลอัตโนมัติ ที่ได้รับสินเชื่อจากกองทุนเอสเอ็มอีตามแนวประชารัฐ วงเงิน 10 ล้านบาท โดยธนาคารพัฒนาวิสาหกิจขนาดกลางและขนาดย่อม จะมีสินเชื่อดอกเบี้ยต่ํา ให้ผู้ประกอบการที่ต้องการนําเครื่องจักรและระบบอัตโนมัตินี้ไปใช้ปรับปรุงประสิทธิภาพการผลิต ซึ่งสามารถขอกู้ได้รายละ 5 แสนบาท ดอกเบี้ยร้อยละ 1
นอกจากนี้ สํานักงานมาตรฐานผลิตภัณฑ์อุตสาหกรรม จะเร่งพัฒนาโครงสร้างพื้นฐานด้านมาตรฐานหุ่นยนต์และระบบอัตโนมัติ ตามคณะรัฐมนตรีได้เห็นชอบในหลักการมาตรการพัฒนาอุตสาหกรรมหุ่นยนต์และระบบอัตโนมัติเมื่อปลายปี 2560 ที่ผ่านมา